polyglot-tagger/wikipedia-language-snippets-filtered huggingface dataset:
Ny fiangonana mpikambana ao amin' ny Utrecher Union dia miombona tanteraka amin' ny Fiangonana Loterana Evanjelika any Soeda sy ny Fiombonana Anglikana; ary maro ny fiangonana ao amin' ny Utrecher Union no mpikambana ao amin' ny Fiombonan' ny Fiangonana Maneran-Tany .
Ny teny hoe "Katôlika Tranainy" dia nampiasain' ny antokom-pivavahana nisaraka tamin' ny Eglizy Katôlika Rômana nanomboka tamin' ny taompolo 1850 noho ny foto-pampianarana sasany, indrindra mikasika ny fahefan' ny papa sy ny tsy fetezan-disony.
Ny niandohan' ity toetra ara-batana ity (izay hita ao amin' ny vahoaka hafa toy ny Agta sy ny Aty ary ny Aeta any Filipina) dia mboka iadian-kevitra, miaraka amin' ny porofo vao haingana milaza fa io endrika io dia nivoatra tsikelikely tany amin' ny faritra maro any Azia Atsimo-Atsinanana.
Na izany aza, ny porofo hafa vao haingana dia manondro fa ny Mamanoa dia iray amin' ireo mponina voalohany nandao an' i Afrika niaraka amin' ny mponina any Ginea Vaovao sy Aostralia, ary nisaraka tamin' ny fiaviana iraisana izy ireo 36 000 taona lasa izay.
Ny Mandatehezam-Bahoaka ho Fanafahana an' i Palestina dia fikambanana marksista-leninista palestiana nateraky ny Hetsika Nasiônalista Arabo niova ho hetsika ara-pôlitika, izay manambatra ny nasiônalisma arabo sy ny marksisma, niorina tamin' ny taona 1967 teo ambany fitarihan' i Georges Habache sy i Ahmed Jibril.
Ny teny milaza tokana hoe ḥawrāʾ dia tsy hita ao amin' ny Kor'any fa ny milaza maro hoe ḥūr dia miseho inefatra ao, izany hoe, araka ny filaharana ara-potoan' ny soràta mahazatra: ny andininy 52:20, 56:22, 55:72 ary 44:54.
Ampiasaina inefatra ao amin' ny Kor'any io teny io, nefa resahina ankolaka imbetsaka ao koa izy ireo (indraindray amin' ny alalan' ny teny hoe azwāj, ara-bakiteny. "namana", "mpiara-dia"), ary ny Hadita dia manome famelabelarana be dia be taty aoriana momba io lohahevitra io.
4Hianareo anefa, ry rahalahy, dia tsy mba ao amin' ny maizina, ka tsy mba hanampoka anareo toy ny mpangalatra izany andro izany; 5fa zanaky ny mazava avokoa hianareo, ary zanaky ny andro koa; tsy misy an' ny alina isika, na an' ny maizina akory.
Ny Tesalôniana voalohany toko fahadimy na Tesalônisianina voalohany toko fahadimy dia toko ao amin' ny Epistily voalohany ho an' ny Tesalôniana na Taratasy voalohany ho an' ny Tesalônisianina, izay epistily na taratasy nosoratan' i Paoly ho an' ny Kristiana any Tesalônika.
Ireo fiangonana ireo dia mifototra, ara-tantara, amin' ny Kônsily voalohany tao Nikea tamin' ny taona 325 sy ny Kônsily voalohany tao Kônstantinôpla tamin' ny taona 381 , na amin' ireo kônsily roa ireo sy amin' ny Kônsily tao Efesôsy tamin' ny taona 431 .
Ny Fiangonan' ny Kônsily Telo dia voatonona ao amin' ny tantaram-piangonana ary manondro ny tenan' izy ireo ho Fiangonana Ôrtôdôksa Atsinanana, ka afangaron' ny olona amin' ireo Fiangonana ôrtôdôksa tatsinanana izay "kalkedôniana" (ireto farany ireto dia manaraka ny fanapahan-kevitry ny Kônsily tao Kalkedôna).
Nanamafisana ny zavatra tapaka tao amin' ny Kôsily voalohany tao Nikea ny Kônsily voalohany tao Kônstantinôpôly izay nanitarana ny Fanekem-pinoana nikenana ka lasa Fanekem-pinoan' i Nikea sy Kônstantinôpôly ny anarany.
Sady fijery ara-tsôsialy, ara-toekarena, ara-kolontsaina ary ara-pôlitika momba ny famelana an' i Afrika hivelatra ny ny panafrikanisma, no hetsika mikendry ny hampiray ny Afrikana ao amin' ny kôntinanta sy any amin' ny diaspôra afrikana hamorona vondrom-piarahamonina afrikana manerantany.
9Fahaverezana mandrakizay, lavitra ny tavan' ny Tompo, sy ny voninahitry ny heriny, no havaliny an' ireny, 10amin' ny andro hahatongavany, mba hanomezam-boninahitra azy eo amin' ny olo-masiny, sy higagana azy eo amin' izay rehetra nino; ary hianareo dia nino ny fanambaranay ny Evanjely teo aminareo.
1Paoly sy Silvano ary Timote mamangy ny Eglizy any Tesalonìka izay tafaray ao amin' Andriamanitra Raintsika sy Jesoa-Kristy Tompo: 2ho aminareo anie ny fahasoavana amam-piadanana avy amin' Andriamanitra Raintsika sy Jesoa-Kristy Tompo.
Ny Tesalôniana faharoa toko voalohany na Tesalônisianina faharoa toko voalohany dia toko ao amin' ny Epistily faharoa ho an' ny Tesalôniana na Taratasy faharoa ho an' ny Tesalônisiana, izay epistily na taratasy nosoratan' i Paoly ho an' ny Kristiana any Tesalônika.
Ny jeôgrafian' i Okraina dia andalinana ny tanim-pirenen' i Okraina, izay firenena any Eorôpa Atsinanana, manana morontsiraka any atsimony eo amin' ny Ranomasina Mainty, mizara sisin-tany amin' i Rosia any atsinanana, amin' i Bielôrosia any avaratra ary amin' i Pôlônia, i Slôvakia, i Romania, i Hôngria, i Môldavia any andrefana.
Teo amin’ ny Kristianina sy mpianatra ny Testamenta Vaovao, i Kanà dia fantatra indrindra amin’ ny maha toerana nisehoan' “ny voalohany amin’ ny famantarana” nataon' i Jesoa, araka ny filazan' ny evanjely fahefatra, dia ny fahagagana ampahibemaso voalohany nataony, ny fanovana ny rano ho divay nandritra ny fampakaram-bady rehefa lany ny divay nomen’ ny mpampakatra.
Ny Ozbeka dia vahoaka any amin' ny faritra midadasika any Azia Afovoany, anisan' ny vondrom-poko tiorkika lehibe indrindra ao amin' ilay faritra, miteny amin' ny fiteny torkika, monina indrindra any Ozbekistàna, sy any Afganistàna ary Tajikistàna koa.
Tamin' ny taona 1054 dia nandeha tany Kônstantinôpla ny solontenan' ny papa nirahin' i Leô IX mba handà ny anaram-boninahitr' i Kerolariôsy hoe "patriarika ekiomenika" sady hanizingizina fa manaiky ny filazàn' ny papa tena ho lohan' ny fiangonana rehetra.
Nilaza i Axel Bayer, mpahay tantara, fa nalefa ny solon-tenan' ny papa, ho valin' ny taratasy roa, ny iray avy amin' ny emperora mitady fanampiana mba hikarakarana hetsika ara-tafika iraisana ataon' ny Empira Atsinanana sy ny Empira Andrefana hanoherana ny Nôrmana, ary ny faharoa avy amin' i Kerolariôsy.
Rehefa fantatry ny lehiben' ny fisoloan-tena, ny kardinaly Homberto any Silva Kandida, benediktina, fa tsy nety nanaiky ny fitakiana i Kerolariôsy dia noroahina tsy ho anisan' ny fiangonana izy, ary ho setrin' izany dia nandroaka an' i Homberto sy ireo solontena hafa i Kerolariôsy.
Araka ny voalazan' i Timothy Ware, "Na dia taorian' ny taona 1054 aza dia nitohy ihany ny fifandraisan' ny Tatsinanana sy ny Tandrefana. Mbola tsy nahalala ny hantsana lehibe mampisaraka azy ireo ny ampahany roa amin' ny kristianisma. . Nijanona ho zavatra tsy fantatry ny Kristiana tsotra tany Atsinanana sy tany Andrefana ilay fifandirana".
Tamin' ny taona 1965, ny papa Paoly VI sy ny patriarka ekiomenika Atenagôrasy I dia nanafoana ny fifanonganana tamin' ny taona 1054, na dia fanafoanana ny fepetra noraisina tamin' ny olona vitsivitsy fotsiny aza izany, ho fanehoana hatsaran-tsitrapo fotsiny fa tsy hahatonga firaisana indray.
Isan-taona dia misy iraka avy amin' ny an-daniny sy ny an-kilany manatevin-daharana ny hafa amin' ny fetin' ny olomasina mpiahy, i Md Piera sy i Md Paoly ho an' i Rôma ary i Md Andrea ho an' i Kônstantinôpla, ary misy ny fitsidihana maromaro nataon' ny lohan' ny Fiangonana tsirairay.
Na izany aza dia nizarazara ara-poto-pampianarana, ara-teôlôjia, ara-piteny, ara-pôlitika, ary ara-jeôgrafia ny Fiangonana, ary tsy sitrana na oviana na oviana ny korontana fototra: indraindray dia nifampiampanga ho nanao fivavahan-diso sy nanomboka ny fisarahana ny andaniny sy ny ankilany.
Ny fametrahana ambaratongam-pahefana latina tao amin' ireo fanjakan' ny mpanao kroazada dia nidika fa nisy mpifaninana roa nifanandrina amin' ireo patriarikan' i Antiôkia sy ny an' i Kônstantinôpla ary ny an' i Jerosalema, ka nazava ny fisian' ny fisarahana.
Ny Fisarahan' ny Fiangonana Tatsinanana sy Tandrefana, izay fantatra ihany koa amin' ny anarana hoe Fisaraham-bazana Lehibe na Fisaraham-bazan' ny taona 1054, dia fahatapahan' ny fiombonana nisy teo amin' ny Fiangonana katôlika rômana sy ny Fiangonana ôrtôdôksa tatsinanana nanomboka tamin' ny taona 1054.
Nisongadina tamin' izany ny filaharan' ny Fanahy Masina , ny mofo misy na tsy misy masirasira no tokony hampiasaina amin' ny Eokaristia, ny fahambonian' ny evekan' i Rôma, ary ny toeran' ny Patriarkata Ekiomenikan' i Kônstantinôpla ao amin' ny Pentarkia.
Tamin'ny 17 Janoary 2010, ny Departemantan'ny Sampan-draharahan'ny maha-olombelona Oklahoma dia nanamafy voalohany ny fanararaotana ny renin'i Kelsey taorian'ny nitondrana an'i Kelsey tany amin'ny efitrano vonjy maika teo an-toerana noho ny fahatapahan'ny taolam-paty, ny mangana maro ary ny kitrotro teo amin'ny lamosiny ambany, ny vodiny ary ny feny.
Niaro ny lova napetrany i Rimush sy i Manishtusu, mpandimby azy, na dia teo aza ny fikomiana, ary taorian’ izy ireo i Naram-Sîn, izay nampanjaka ny fahefana, dia nanao ny tenany ho andriamanitra ary nilaza ny fanjakazakany amin’ izao rehetra izao, izay nahatonga azy ho olo-malaza teo amin' ilay empira.
Ireto ireo fiteny riokio ireo: fiteny amamy atsimo, fiteny kikay, fiteny amamy avaratra, fiteny tôko-nô-sima, fiteny ôki-nô-erabo, fiteny ôkinaoaiana, fiteny konigamy, fiteny iôrôna, fiteny miiakô, fiteny iaeiama ary fiteny iônagony.
Ampahany atsinanan' ny Empira Sasanida taloha i Khorasan izay heverin' ny Afgàna ho anaran' i Afganistàna tamin’ ny Andro Antenatenany satria nivelatra avy any avaratra-atsinanan' i Persia manerana ny tanin' i Afganistàna ankehitriny ary nahafaoka ny atsimo amin' i Torkmenistàna, amin' i Ozbekistàna ary amin' i Tajikistàna ka hatrany amin’ ny ony Amu Darya.
Afaka 10 taona tany an-tsesitany tao Bagdad izy, tamin' ny faha-12 andron' ny fankalazana ny fetin' ny Riḍvān, izay nanomboka tamin' ny 22 Avrily hatramin' ny 03 Mey 1863, dia nilaza tamin' ny manodidina azy fa izy no ilay nambara fa ho tonga, araka ny filazàn' ny Bāb mialoha, dia ilay "fisehoana" fara tampon' Andriamanitra nadrasan' ireo fivavahana monoteista sasany.
Nanomboka nahangona mpianatra izy, sady nanana eritreritra ny hanorina fivavahana ho an' ny olona rehetra eran-tany, izay hisehon' ny fahatanterahana tongalafatra amin' ny fivavahana rehetra nisy hatramin' izay sady ho vatofehizoron' ny fanjakan' ny fandriampahalemana sy ny fahamarinana sy ny fahafahana ary ny olombelona eto an-tany.
Ny tenantenan’ ireo taona 1990 dia kihon-dalana teo amin’ ny paikady ara-pôlitikan’ i Yoweri Museveni, izay nanana fikendrena hanitatra ny fanjakany ivelan’ i Oganda, ary ny ao anatiny kosa dia nivaona tsikelikely ny fitondrany ka nanjaka ny kolikoly.
Araka ny araka ny hita ao amin' ny panteôna, fantatra amin' ny tao Ogarita amin' ny hoe 'ilhm na "zanak' i El", voalaza fa azon' i Filôna tany Sankoniatôna any Beirota ilay mpamorona dia fantatra amin' ny anarana hoe Eliôna , izay rain' ireo andriamanitra, ary araka ny loharanom-pahalalana grika, nanambady an' i Beirota .
Io fanambadian' ny adriamanitra amin' ilay tanàna io dia toa mitovy amin' ny hita ao amin' ny Baiboly koa ao amin' ny fitantarana ny fifandraisan' i Melkarta sy ny tanànan' i Tiro; i Kemôsy sy Môaba; i Tanita sy i Baala Hamôna tany Kartagô, i Iah sy i Jerosalema.
Tamin’ ny taona 2016 anefa dia nanaiky ny maha firenena mahaleo tena azy ny Federasiôna Iraisam-Pirenana momba ny Baolina Kitra sy ny Komity Iraisam-Pirenana Ôlimpika, ka nahatonga azy ho afaka nandray anjara amin’ ny fiadiana ny Amboara Maneran-Tany sy amin’ ny Lalao Ôlimpika.
I Kôsôvô na ny Repoblikan' i Kôsôvô (na Kôsôvô sy Metôhia, araka ny anarana nomen’ ny fitondrana serba azy) dia tanim-pirenana manana sata ifanoherana ao Eorôpa Atsimo, ao amin’ ireo Balkàna sy ao amin’ ny faritra nisy an’ i Iogôslavia taloha.
Ity fomba ity dia natokana ho an' ny olon-dehibe vahiny izay efa zatra nipetraka teo amin' ny tanim-pirenena frantsay nandritra ny dimy taona farafahakeliny, izany fe-potoana izany dia mety hihena amin' ny toe-javatra sasany (fianarana any amin' ny toeram-pianarana frantsay, asa lehibe notanterahina ho an' i Frantsa).
Ny Didim-panjakana laharana 2011-1265 tamin' ny 11 Ôktôbra 2011 dia nanolo ny dinidinika manokana momba ny fahalalana ny teny frantsay amin' ny fampisehoana ny "Diplôma momba ny fianarana amin' ny teny frantsay" amin' ny ambaratonga B1.
Ny fe-potoana kely indrindra amin' ny fanambadiana alohan' ny hahafahana manao fanambaràna ny maha Frantsay azy dia efa-taona raha ny tokony ho izy, saingy mitombo ho dimy taona io fe-potoana io raha toa ka tsy nonina tany Frantsa ilay vady vahiny nandritra ny telo taona fara-fahakeliny nanomboka tamin' ny fisoratam-panambadiany;
amin' ireo izay nahazo zom-pirenena frantsay tamin' ny alalan' ny fanehoana toetra mifandraika amin' izany nandritra ny folo taona mahery sy amin' ireo very zom-pirenena frantsay noho ny andininy faha-23-6 sy faha-30-3 amin' ny Code Civil frantsay ;
Ny olona teraka any Frantsa avy amin' ny ray aman-dreny vahiny dia mahazo zom-pirenena frantsay feno rehefa tonga amin' ny fahalehibeazany araka ny lalàna izy , raha toa ka mipetraka any Frantsa izy tamin' ny naha feno 18 taona azy ary nipetraka matetika any nanomboka tamin' ny faha-11 taonany .
Na izany aza, ny lalàna dia mamela ny olona misitraka io zo roa sosona avy amin' ny tany io hisafidy hanary ny zom-pirenena frantsay amin' ny alalan' ny fanaovana fanambaràna hatramin' ny faha-17 taona sy enim-bolana ka hatramin' ny faha-19 taona raha toa ka afaka manamarina ny zom-pirenena ananany avy amin' ny rainy na ny reniny amin' ny alalan' ny fanaovana fanambaràna.
Nanao sonia ny fifanarahana iraisam-pirenena mametra ny trangan-tsy fananana zom-pirenena i Frantsa, fifanarahana izay mandrara ankitsirano ny fanalana ny zom-pirenena amin' ny olona izay tsy manana afa-tsy iray, nefa tsy nanamafy ny fankatoavana izany i Frantsa.
Fanampin' izany, ny andininy faha-15 amin' ny Fanambaràna Iraisam-Pirenena momba ny Zon' Olombelona dia milaza fa manan-jo hanana zom-pirenena ny olona tsirairay; nefa manana fiantraika ara-dalàna malemy ity rijanteny ity, araka ny hevitry ny Filankevi-Panjakana dia tsy ananany ny lanja maha fitsipika.
Ny zom-pirenena frantsay dia sata faritan' ny lalàna frantsay izay ananan' ny olona na fikambanana na orinasa izay ny zo siviliny dia fehezin' ny Code civil sy ny Lalàmpanorenan' ny Repoblika Frantsay, indrindra ny savaranonandon' io lalàmpanorenana io ho an' ny zo sivika na pôlitika.
Misy ny fitsipika sy fomba na fanao maromaro momba ny kolontsaina, izay tsy voaresaka amin' ny fomba mazava tsara ao amin' ny lalàna manan-kery, toy ny fitenenana ny teny frantsay izay vao nampidirina tamin' ny taona 1992 ao amin' ny andininy faha-2 amin' ny Lalàmpanorenana frantsain' ny 4 Ôktôbra 1958.
Ny olona sasany dia afaka mahazo zom-pirenena frantsay amin' ny alalan' ny fanaovana fanambaràna izay atao, araka ny zava-misy, na eny amin' ny fitsarana ambaratonga voalohany tsotra , na ao amin' ny kônsolata, na eo amin' ny sehatra mikarakara fahazoana zom-pirenena frantsay izay iankinan' ny toeram-ponenany.
Fanampin' izany, ny olona iray izay nipetraka tany ivelan' ny tanim-pirenena frantsay nandritra ny dimampolo taona mahery dia tsy azo ekena hanaporofo ny fananany zom-pirenena frantsay amin' ny alalan' ny fianahana raha toa ka tsy afaka manamarina fa nitondra tena toy ny Frantsay izy na ny ray aman-dreniny .
Ny zom-pirenena frantsay dia tsy ho an' ny olona ihany, fa ho an' ny fikambanana sy ny orinasa izay eo ambany fahefan' ny fitsarana frantsay sy fehezin' ny lalàna frantsay noho ny sata mifehy azy ireo, noho ny zom-pirenen' ny firaketan-draharaha isoratany sy noho ny toerana iorenany.
Any Frantsa, ny fitsipika mamaritra ny zom-pirenena frantsay, izay voarakitra ao amin' ny Code Civil teo anelanelan' ny taona 1804 sy 1944, avy eo ao amin' ny Code de Nationalité nanomboka tamin' ny taona 1945, dia naverina nampidirina tamin' ny taona 1993 ao amin' ny Code Civil, izay mitambatra ao amin' ny Lohateny I bis ao amin' ny Boky I .
Ny Frantsay izay mitondra tena toy ny teratany vahiny , izany hoe mampiseho tsy fisiana fanoavana an' i Frantsa, na tsy nandao ny asany tamin' ny firenena vahiny na dia teo aza ny fangatahana avy amin' ny governemanta frantsay , dia mety hesorina aminy amin' ny alalan' ny didim-panjakana ao amin' ny Filankevi-Panjakana ny zom-pireneny.
Ny andininy faha-19.3 ao amin' ny Code civil frantsay izay mametraka an' io "zo roa sosona avy amin' ny tany" io dia mamela ny ankamaroan' ny "Frantsay amin' ny alalan' ny ra" hitondra mora foana ny porofo momba ny zom-pireneny izay, raha tsy nisy izany, dia nila "porofon-devoly" izay mitaky ny fiverenana manaraka ny rojom-pianahana tsy manam-pahataperana.
Frantsay amin' ny alalan' ny fiaviany, amin' ny lafiny iray, ny zaza nateraky ny ray na reny frantsay fara-fahavitsiny , ary, etsy ankilany, ireo zaza teraka tany Frantsa avy amin' ny ray na reny teraka tany Frantsa na tany Aljeria talohan' ny 3 Jolay 1962 .
Ankoatry ny fomba arahina hahazoana ny ny zom-pirenena frantsay dia misy fomba mitovitovy amin' izany amin' ny famerenana ny zom-pirenena frantsay ho an' ireo izay manamafy fa nanana io zom-pirenena io taloha (ohatra, ny Aljeriana teraka tany Aljeria mbola zanatany frantsay, talohan' ny 3 Jolay 1962).
Io faniriana hametraka ny fiteny ordo ho fiteny ôfisialy tokana mandritra ny adihevitra ao amin' ny Antenimieram-panorenana io dia niteraka ny Hetsika ho an' ny Fiteny ao Pakistàna Atsinanana hanohanana ny fiteny bengaly, izay nekena ho fiteny ôfisialy tamin' ny taona 1956, mandra-pisarahan' i Bangladesy tamin' ny taona 1971.
Noho izany, raha ny fiteny anglisy sy ny fiteny ordo no matetika aseho ho fiteny ôfisialy mifanila, ny hevitry ny lahatsoratra dia manao ny fiteny ordo ho hany fiteny ôfisialy, fa ny fiteny anglisy dia nomena alalana fotsiny ho fiteny tetezamita alohan' ny hanjakan' ny fiteny ordo tanteraka.
Matetika izy ireo no an' ny faritra ara-jeôgrafia sy an' ny vondrom-poko manokana: ny fiteny penjaby ary ny fiteny saraiky ho an' ny Ponjaby, ny fiteny pastô ho an' ny Pastona, ny fiteny sindy ho an' ny Sindy, ny fiteny ordo ho an' ny Mohajiry ary koa ny fiteny balotsy sy ny fiteny brahoy ho an' ny Balotsy na ny Brahoy.
Manambara ny andininy faha-251 ao amin' ny Lalàm-panorenana 1973 fa "ny fitenim-pirenen' i Pakistàna dia ny fiteny ordo, ary hisy fepetra tokony horaisina mba hampiasana azy amin' ny fomba ôfisialy ao anatin' ny 15 taona manomboka amin' io andro io".
3Fa tsy mba avy amin' ny fitaka, na ny fahalotoana, na ny hafetsena ny fitorianay teny, 4fa araka ny nankasitrahan' Andriamanitra ny hametrahana ny Evanjely aminay no ampianaranay azy, tsy toy ny mila sitraka amin' olombelona, fa amin' Andriamanitra izay mizaha toetra ny fonay.
13Noho izany, dia tsy tapaka ny misaotra an' Andriamanitra koa izahay, satria tamin' ny nandraisanareo ny tenin' Andriamanitra notorinay, dia tsy noraisinareo ho tenin' olombelona izany, fa noraisinareo, araka ny marina tokoa, ho tenin' Andriamanitra, izay miasa ao anatinareo efa mino.
1Tenanareo no mahalala, ry rahalahy, fa tsy foana ny fidiranay tatý aminareo; 2fa nony avy nampahorina sy nalam-baraka tany Filipy izahay, araka ny fantatrareo rahateo, dia tonga nitory ny Evanjelin' Andriamanitra tatý aminareo, tamim-pitokiana lehibe an' Andriamanitra sy tanatin' ny ady mangotraka.
Ny Tesalôniana voalohany toko faharoa na Tesalônisianina voalohany toko fgaharoa dia toko ao amin' ny Epistily voalohany ho an' ny Tesalôniana na Taratasy voalohany ho an' ny Tesalônisianina, izay epistily na taratasy nosoratan' i Paoly ho an' ny Kristiana any Tesalônika.
Ity faritra ity dia fantatra ihany koa noho ny faritra avaratra ao aminy antsoina hoe Dzungaria, iray amin' ireo kanata tamin' izay nantsoin' ny Tandrefana hoe Tartaria Sinoa, avy eo tamin' ny faran' ny taonjato faha-19, amin' ny anarana hoe Torkestàna Atsinanana.
Ny velaran' ity taniefitra ity dia manomboka amin' ny tandavan-tendrombohitra Alborz any avaratra-andrefana ka hatrany Dasht-e Lut any atsimo-atsinanana ary mizara eo amin' ny faritany iraniana efatra: i Khorasan, i Semnan, i Ispahan ary i Yazd.
Manantena ny hisarihana ny fampiasam-bola vahiny i Iràna amin'ny famoronana fepetra fampiasam-bola tsara kokoa (fampihenana ny famerana ny fanafarana sy ny hetra momba izany, ny fananganana faritra malalaka toy ny ao Chabahar sy ao amin’ ny nosy Kish, sns.).
Ny governemantan’ i Rafsanjani dia nanao ny fanalalahana ny toekarena, tamin' ny taompolo 1990, saingy ny fanomezana ny fitatanana ny orinasam-panjakana teo aloha ho an’ ny sehatra tsy miankina, natao hamporisihana ny mpampiasa vola vahiny, dia nosembantsembanin’ ny mpitondra fivavahana izay mifehy ny fahefana pôlitika.
Ny fiteny serbô-krôaty dia fiteny ao amin' ny sampam-piteny slava atsimo, ampiasain' ny mpiteny miisa 20 tapitrisa eo ho eo any Balkàna, indrindra any Serbia, any Môntenegrô, any Krôasia, any Bôsnia-Herzegôvina, any amin' ny Repoblika Iogôslava teo aloha ary any Slôvenia.
Na dia eo aza izany fahasamihafan' izany firehana rehetra izany dia iraisan' ny mpanao fanavaozana mahery vaika ny faniriana hamorona fiangonan' ny mpino an-tsitrapo, izany hoe mifototra amin' ny fifikiran' ny tena manokana amin' ny finoana tsy misy teritery avy amin' ny Fanjakana.
Tsy toy ny Katolika sy ny hetsika prôtestanta loterana sy nohavaozina izay mpadala kokoa ny fisian' ny toniam-pampianarana, ny sasany amin' ny fanavaozana mahery vaika dia nandao ilay fiheverana fa ny "Fiangonana hita maso" dia miavaka amin' ny "Fiangonana tsy hita maso".
Ny Fanavaozana mahery vaika na Fanavaozana radikaly na Refôrma radikaly dia hetsi-panavaozana nahitana firehana kristiana maro samihafa izay niala avy amin' ny Fanavaozana prôtestanta loterana sy kalvinista, sady nanomboka tany Alemaina sy Soisa tamin' ny taonjato faha-16,
Ao amin' ny Kor'any, ny hevitry ny hoe "paradisa" dia afaka mampifoha ao an-tsaina ny paradisa tany am-boalohany izay nipetrahan' i Adama, amin' ny fiheverana tena akaiky ny Bokin' ny Genesisy, sy ireo zaridaina izay halehan' ny mpino aorian' ny fahafatesany.
Ny faritra itenenanana ny fitenim-paritra berbera sy ny fiteny mpihavana amin' izany dia manomboka amin' ny ôazisy any Siwa ka hatrany amin' ireo Nosy Canary - izay ahitana ny fiteny goantsa tenenina taloha dia azo heverina ho mitovy amin' ny fiteny berbera – ka hatrany amin' ny faritra afovoany amin' i Sahara.
Ny vondron' olona mampiasa ireo fiteny sy fitenim-paritra ireo dia miisa maherin' ny 25 ka hatramin' ny 30 tapitrisa any ho any, izay ao amin' ny foko samihafa ary monina any amin' ny firenena samihafa, indrindra ao Marôka sy ao Alzeria , ahitana azy ireo koa ny ao Nizera sy ao Malỳ , ary ahitana azy ireo vitsy koa ny ao Tonizia, ny ao Libia ary ny ao Ejipta.
Amin' ny fiteny berbera izy ireo dia atao hoe Imaziɣen amin' ny soratra latina, ⵉⵎⴰⵣⵉⵖⵏ amin' ny soratra tifinaga vaovao ary ⵎⵣⵗⵏ amin' ny soratra tifinaga nenti-paharazana.
Mahazo fampindramam-bola lehibe avy amin' ny Banky Iraisam-Pirenena sy ny Tahirim-Bola Iraisam-Pirenena izy, indrindra amin' ny alalan' ny fampihenana ny fahantrana sy ny fampandrosoana ary ny hetsika hoan' ny firenena mahantra be trosa.
Nataon' i Davida, mpanompon' i Jehovah, izay nilaza tamin' i Jehovah ny tenin' ity fihirana ity tamin' ny andro namonjen' i Jehovah azy tamin' ny tanan' ny fahavalony rehetra, indrindra fa tamin' ny tanan' i Saoly; dia hoy izy: mamiko indrindra Hianao, Jehovah Heriko ô.
Ny nanjakany, naharitra 12 taona, dia niavaka noho ny fametrahana fahefam-panjakana ifotony, nohamafisin' ny fananganana mpitsara, notarihin' Andriambava avy any Vohitrambo, misolo tena azy, ary koa ny mpamory hetra, notarihin' Andriaminahy, izay mitsikilo manokana ny fanararaotana sy ny mety ho kileman' ny andriana tompon-tany.
Nanapa-kevitra ny mpanjakan' Imerina fa tsy hisambotra intsony ny havana akaikin' ny mpanjaka, ka niverina tany Imerina, nitondra ho babo an' ady ireo mpanompon' i Rivoekembahoaka II teo aloha, izay nantsoina hoe Tsiarondahy tatỳ aoriana.
Zafikelin' i Rivoekembahoaka I, izay nomen' Andrianandrianina, zanaka nandimby an' ity farany, araka ny fanao, dia nafindrany ny renivohitry ny fanjakany avy any Miarinkanjaka ho any Kirioka, tanàna misy manda voajanahary sarotra idirana, mijoro avaratra-atsinanan' ny tanànan' i Fandriana.
Raha vantany vao tafaverina ny filaminana dia nataon' Andrianampoinimerina ho menabe i Atsimondrano, izany hoe nampidirina tao amin' ny tany tapahin' ny mpanjaka mivantana, fa i Avaradrano kosa dia lasa menakely ho fankasitrahany ny komandin' ny tafika izay tena atidoha nikotrika ny fandresena.